"Í kosningum til stjórnlagaþings var þátttakan aðeins 36,8%. M.ö.o. höfðu 63,2% ekki áhuga. Kosningarnar voru síðan dæmdar ólöglegar. Þá skipaði stjórnin sama fólk í „stjórn­lagaráð“. Kjörsóknin um tillögur þess var 48,4%. M.ö.o. höfðu 51,6% þjóðarinnar ekki áhuga. Af þeim, sem kusu, vildu 67% miða við uppkastið frá „stjórnlagaráðinu“. Þetta merkir, að einn þriðji kjósenda samþykkti þetta uppkast. Tveir þriðju hluta þjóðarinnar samþykktu það ekki, mættu annaðhvort ekki á kjörstað eða greiddu ekki atkvæði með því. Til samanburðar var kjörsóknin vegna lýðveldis­stjórnar­skrár­innar 1944 98,4%, og hana samþykktu 98,5% þeirra, sem greiddu atkvæði. Getum við, sem styðjum gömlu, góðu lýðveldis­stjórnarskrána, ekki frekar talað í nafni þjóðarinnar en þessir fulltrúar eins þriðja hluta þjóðarinnar, sem leist vel á uppkast hins ólöglega „stjórn­laga­ráðs“? …"
Ég veit fyrir 100% víst, að Davíð er harður andstæðingur inngöngu Íslands í Evrópusambandið. Það er Guðni Th. hins vegar ekki.
En hvað um Höllu? Hún hefur látið í það skína, að hún sé ekki lengur hlynnt ESB-aðild, en kannski er það bara eins og hjá Jóni Baldvin Hannibalssyni: tímabundin yfirlýsing um að maður flýi ekki inn í brennandi hús; en þegar bruninn er afstaðinn, hvað þá? Kemur þá ekki í ljós hin gamla grundvallarafstaða þessa fólks til hins volduga stórveldis? Já, og lítil hugsun um innihald og gildi fullveldis?
Halla var ennþá í haust meðlimur ESB-leiðitömu öfugmælasamtakanna "Já Ísland!" Ætli fullveldissinnum sé ekki bezt að taka mið af því fremur en kannski hentistefnu-yfirlýsingum?
Andri Snær stóð sig í heildina fremur laklega að kvöldi þessa 3. júní, en átti samt nokkra góða punkta eins og þann, að "við ættum að geta klárað þetta mál á tveimur árum" -- hvaða mál? Jú, að koma tungumála­kennslu nýbúa í viðunandi horf (þ.m.t. reyndar að rækta þeira eigin tungumál líka í skólakennslunni; en hér er reyndar sá hængur á, að þótt þetta sé mjög skynsamleg afstaða gagnvart þörf Pólverja fyrir slíka þjónustu, þá myndi það sennilega sporðreisa rekstur grunnskólanna, ef það sama ætti að gilda um "hundrað tungumál" sem Andri segir töluð hér!).
Ástþór var þarna eins og ásækinn sóknarhermaður og vann gegn sjálfum sér með því að fara offari, ekki sízt gegn Davíð og í yfirgengilegum yfirlýsingum. Hér skal á það minnt, að innrásin í Írak 2003 kostaði um 6.000 mannslíf, ekki 1,3 milljónir. Það er eftirleikur gagnstæðra ofstækisafla súnníta, sjíta og al-Qaída, sem kostað hefur mannfall um 100.000 eða allt að 130.000 manna í landinu (ekki 1,3 millj.).
Ástþór hefði mátt minnast á beina ábyrgð Jóhönnustjórnar á loftárásunum á Líbýu, sem áttu stóran þátt í fyrstu bylgju flóttamannastraums yfir Miðjarðarhafið. Ólíkt Íraksstríðinu stóð NATO formlega að þeim árásum, og Ísland hefði getað beitt þar neitunarvaldi, sem Össur nokkur neitaði sér hins vegar um og varð þar með valdur að stríðsaðgerðum.
En Ástþór mælti þarna skelegglega gegn íhlutun Bandaríkjanna í Úkraínu og hefði raunar mátt bæta um betur með því að geta um meðaðild Evrópusambandsins að því að steypa löglegri stjórn landsins. Afleiðingin er enn sú mikla spenna, sem þarna ríkir, og hefur það sízt verið til að bæta ástandið að Evrópusambandið og Bandaríkin halda uppi viðskiptaþvingunum gegn Rússlandi, aðgerð sem ríkisstjórn Bjarna Ben., Gunnars Braga og Lilju Alfreðsdóttur tekur fullan þátt í, en Ástþór gagnrýndi réttilega (skaði okkar er hins vegar mun meiri en 5 milljarðar króna á ári).
Davíð stóð sig vel að vanda og hefur þó sézt öflugri nýlega, m.a. í þættinum góða hjá Birni Inga á Eyjunni. Hann þarf ekki að vera feiminn við að minna aftur á raunalega dapurlega afstöðu Guðna Th. í Icesave-málinu; hann getur látið Guðna um verðskuldaða feimni vegna þess máls.
Guðni Th. kom vitaskuld vel fyrir eins og venjulega, en ég velti því fyrir mér, hvort hann hafði verið að segja ósatt þegar hann strauk tvisvar skyndilega um nefið!
Guðrún Margrét virtist ætla að koma klaufalega fyrir í byrjun, en bætti það allt, er á leið, og var með góðan málflutning og sanngjarnan, m.a. í innflytjendamálum.
Sturla Jónsson kom á óvart fyrir skeleggan málflutning, ekki sízt fyrir fólk sem minna má sín en aðrir í samfélaginu og þá sem eignasviptir hafa verið í kreppunni; og þó var hann alveg laus við ástþórslegar upphrópanir eða geðshæringu. Þegar að honum kom loksins í umræðu um stjórnarskrána, taldi ég líklegt, að þar myndi enn einn frambjóðandi afhjúpa sitt eigið hugsunarlitla samsinni við því, sem sumir kalla "nýju stjórnar­skrána", en þarna brást minn málvinur ekki og sagði m.a. um lýðveldisstjórnarskrána ágæt orð, sem ég vil enda þennan pistil minn á: "en það er brjálæði að kollvarpa henni, því að það myndar kaos í samfélagi okkar; en við þurfum sannarlega að fara yfir hana."
Ég spái því, að út á frammistöðu sína þetta kvöld aukist fylgi Sturlu verulega. Hann nýtur enn mikils trausts meðal hlustenda Útvarps Sögu, og ekki mun þetta draga úr þeim, en þar var hann jafnvel efstur um tíma í könnunum, en nr. 2 í einni nýlegri, þar sem Davíð var efstur og Guðni þriðji. Svo er eitt enn, sem gæti haft veruleg áhrif hér, ef rétt er sem Sturla segir, að 30.000 Íslendingar hafi flutzt úr landi í kjölfar kreppunnar: Þar á meðal eru margar eignasviptar fjölskyldur, en þær hafa trúlega farið á mis við upphringingar frá Gallup, MMR og Félagsvísindastofnun nýlega. Margir þar á meðal hlusta hins vegar á Útvarp Sögu á netinu, og Sturla talar eins og út úr hjarta þeirra margra. Og þeirra atkvæði eiga líka eftir að skila sér 25. júní!
Einn stakk upp á því að fækka þingmönnum í 30, en ég svaraði: "NEI. Færri þingmenn = meira Fjórflokkaveldi. Það ætti frekar að fjölga þeim, en kannski enn frekar að gera landið allt að einu kjördæmi," það eitt gæti bezt sigrazt á óhrósverðri viðleitni Sjálfstæðisflokksins til að deila og drottna.
En ... þó að hlustendur Útvarps Sögu séu vitaskuld ekki fulltrúar allrar þjóðarinnar, er fróðlegt að kynnast afstöðu manna í forseta-framboðsmálum. Þar var, á vef ÚS, spurt sl. 24 klst.: "Vilt þú að Þorgerður Katrín Gunnarsdóttir gefi kost á sér í embætti forseta Íslands?"
Niðurstaðan er komin: JÁ sögðu 100, hlutlausir voru 22 (1,6%), NEI sögðu 1215 eða 90,9%! Jámenn Þorgerðar voru aðeins 7,5%!